Hiie puiestee

Hiie puiestee on tänav Viljandi linnas. Viljandi linnavolikogu kinnitas selle nime 13. novembril 1922.

Hiie puiestee algab Reinu teelt, läbib kõrgendikul asuva männituka ja lõpeb Huntaugu ja Anton Irve tänavaga ristudes. 

Tänava pikkus on 469 m. See on tähistatud kui jalgratta- ja jalgtee. Tänava Valuoja nõlva poolne külg on roheala, kus asub Hiie kalmistu.

Tänava algul asuvad üksikud hooned, nende hulgas on Viljandi mõisa töölistemajad koos kõrvalhoonetega. 2014. aastal müüdi enampakkumisel kolme Hiie puiestee krundi hoonestusõigus ja neile ehitati elamud.

Viited

Kategooria:Viljandi tänavad